als_Latn dik_Latn sag_Latn
Ekipi i përbërë prej gejmerëve suedez e fitoi çmimin më të madh që është ndarë deri më tani në një turne gejming. Alliance e fitoi ekipin nga Ukraina dhe ish kampionin, Naa’Vi, në turneun e Dota 2 në Sietl. Turneu International 3 ishte shikuar nga mbi 1.700 shikues në hallën dhe mbi 1 milion shikues online. Vendi i parë i solli Alliance’s rreth 1.4 milion dollarë, përderisa Naa’vi fitoi 632.000 dollarë për vendin e dytë. Për vendin e tretë nga ekipi prej Malezia, Neolution Orange, ishin ndarë 280.000 dollarë.
Fondi i dhuratave këtë vit arrinte vlerën rreth 2.9 milion dollarë. Valve ka dhënë donacion 1.6 milion dollarë, përderisa mjetet tjera janë mbledhur nga fansat të cilët kanë blerë “compendium” për nga 10 dollarë, nga të cilat 2.5 dollarë shkonin në fondin shpërblyes. (Falemenderojmë Alekssandar Andevski për sqarimin).
Ky lajm vjen vetëm disa javë pasi që qeveria amerikane i njohi lojtarët e Dota dhe League of Legends si e-sportist. Kjo do të thotë se lojtarët do të munden më lehtë të marin viza për të garuar në turne internacional. Deni Shiphtur Li është e-sportisti i parë që fitoi vizë për të punuar dhe jetuar në SHBA. Li do të trajnojë me ekipin Riverside për turneun e League of Legends.
als_Latn als_Latn als_Latn